ประกาศการประปาส่วนภูมิภาค เรื่อง การออกพันธบัตรการประปาส่วนภูมิภาค พ.ศ. 2536 ครั้งที่ 1
ประกาศการประปาส่วนภูมิภาค
ประกาศการประปาส่วนภูมิภาค
เรื่อง
การออกพันธบัตรการประปาส่วนภูมิภาค
พ.ศ. ๒๕๓๖ ครั้งที่ ๑[๑]
 

อาศัยอำนาจตามความในมาตรา
๗ (๙) และมาตรา ๔๘ (๓) แห่งพระราชบัญญัติการประปาส่วนภูมิภาค พ.ศ. ๒๕๒๒
และโดยความเห็นชอบของคณะรัฐมนตรี ผู้ว่าการการประปาส่วนภูมิภาค จึงขอประกาศให้ทราบว่า

ข้อ
๑ การประปาส่วนภูมิภาค
จะทำการกู้ยืมเงินโดยวิธีออกพันธบัตร

ข้อ
๒ พันธบัตรนี้มีชื่อเรียกว่า พันธบัตรการประปาส่วนภูมิภาค
พ.ศ. ๒๕๓๖ ครั้งที่ ๑

ข้อ
๓
พันธบัตรนี้กระทรวงการคลังเป็นผู้ค้ำประกันเงินต้นและดอกเบี้ย

ข้อ
๔ พันธบัตรนี้เป็นพันธบัตรชนิดระบุชื่อผู้ถือ

ข้อ
๕ พันธบัตรนี้มีมูลค่าที่ออกจำนวนรวม
๕๓๖.๖๑ ล้านบาท (เงินห้าร้อยสามสิบหกล้านหกแสนหนึ่งหมื่นบาทถ้วน) แบ่งออกเป็นจำนวน
๕๓๖,๖๑๐ หน่วย (ห้าแสนสามหมื่นหกพันหกร้อยสิบหน่วย) โดยมีมูลค่าหน่วยละ ๑,๐๐๐ บาท
(หนึ่งพันบาทถ้วน)

ข้อ
๖ พันธบัตรนี้มีกำหนดไถ่ถอนคืน ๑๐ ปี
นับแต่วันที่ออกพันธบัตรเป็นการไถ่ถอนครั้งเดียวเต็มตามจำนวนที่ออก
และไม่มีการไถ่ถอนก่อนกำหนด

ข้อ
๗ วันออกพันธบัตรคือวันที่ ๒๙ มกราคม
พ.ศ. ๒๕๓๖

ข้อ
๘ วันไถ่ถอนพันธบัตรคือวันที่ ๒๙
มกราคม พ.ศ. ๒๕๔๖ แต่ถ้าตรงกับวันหยุดทำการของการประปาส่วนภูมิภาค
หรือวันหยุดทำการของธนาคารพาณิชย์ก็ให้เลื่อนเป็นวันเปิดทำการถัดไป

ข้อ
๙
ผู้ถือพันธบัตรจะได้รับดอกเบี้ยในอัตราร้อยละ ๘ ต่อปี
คำนวณจากมูลค่าของพันธบัตรตลอดเวลาที่พันธบัตรยังมีอายุอยู่
การคำนวณดอกเบี้ยใช้หลักเกณฑ์หนึ่งปีมี ๓๖๕ วัน และนับวันตามจำนวนวันที่เกิดขึ้น

ข้อ
๑๐
การประปาส่วนภูมิภาคจะชำระดอกเบี้ยให้แก่ผู้ถือพันธบัตรตามกำหนดดังนี้
๑๐.๑
ดอกเบี้ยงวดแรก ชำระในวันที่ ๒๙ กรกฎาคม พ.ศ. ๒๕๓๖
๑๐.๒
ดอกเบี้ยงวดต่อไปชำระทุก ๆ ๖ เดือน ทุก ๆ วันที่ ๒๙ มกราคม และวันที่ ๒๙ กรกฎาคม
๑๐.๓
ดอกเบี้ยงวดสุดท้ายชำระพร้อมกับต้นเงินของพันธบัตร ณ วันไถ่ถอนพันธบัตร
๑๐.๔
ถ้าวันครบกำหนดชำระดอกเบี้ยดังที่ระบุในข้อ ๑๐.๑ และ ๑๐.๒
ตรงกับวันหยุดทำการของการประปาส่วนภูมิภาค
หรือวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไป

ข้อ
๑๑ การโอนกรรมสิทธิ์ หรือการจำนำพันธบัตรนี้
จะต้องนำพันธบัตรไปจดทะเบียนการโอนกรรมสิทธิ์หรือการจำนำที่ บริษัท
เงินทุนหลักทรัพย์ กรุงเทพธนาทร จำกัด
ซึ่งได้รับแต่งตั้งให้เป็นนายทะเบียนและตัวแทนจ่ายเงินของพันธบัตรนี้ 

ข้อ
๑๒ บริษัท เงินทุนหลักทรัพย์
กรุงเทพธนาทร จำกัด ในฐานะนายทะเบียน และตัวแทนจ่ายเงินของพันธบัตรนี้
จะประกาศปิดสมุดทะเบียนพักการโอนกรรมสิทธิ์พันธบัตรเป็นระยะเวลาสองสัปดาห์ก่อนครบกำหนดวันชำระดอกเบี้ย
ตามข้อ ๑๐ และวันไถ่ถอนพันธบัตรตามข้อ ๘

ข้อ
๑๓
พันธบัตรนี้มิให้ถือว่าฉบับใดสมบูรณ์ เว้นแต่พนักงานการประปาส่วนภูมิภาคซึ่งผู้ว่าการการประปาส่วนภูมิภาคแต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นร่วมกับนายทะเบียนพันธบัตรแล้ว

ข้อ
๑๔
พันธบัตรนี้จำหน่ายแก่สถาบันการเงินและบุคคลทั่วไปไม่จำกัดประเภทบุคคล
และสัญชาติโดยจำหน่าย ณ วันเปิดจำหน่าย หน่วยละ ๑,๐๐๐ บาท (หนึ่งพันบาทถ้วน)
โดยวิธีเปิดให้จองซื้อก่อนวันออกพันธบัตร

ข้อ
๑๕ การประปาส่วนภูมิภาคมอบหมายให้
บริษัท เงินทุนหลักทรัพย์ กรุงเทพธนาทร จำกัด, บริษัทเงินทุนหลักทรัพย์ ซิตี้คอร์ป
(ประเทศไทย) จำกัด, บริษัท เงินทุนหลักทรัพย์ ธนสยามจำกัด, บริษัท เงินทุนหลักทรัพย์
ภัทรธนกิจ จำกัด,บริษัท เงินทุนหลักทรัพย์ ศรีมิตร จำกัด และบริษัท
เงินทุนหลักทรัพย์ เอกธนา จำกัด
เป็นผู้จัดการจำหน่ายและประกันการจำหน่ายพันธบัตรนี้ และจัดการอื่น ๆ
ที่จำเป็นเพื่อผลประโยชน์ในการนี้

ข้อ
๑๖ รายละเอียดขั้นตอน วิธีการ
และหมายกำหนดการเปิดให้จองซื้อพันธบัตรนี้ ตลอดจนขั้นตอนและวิธีการจัดสรร
และวิธีการชำระเงินคืนแก่ผู้จองซื้อพันธบัตรในกรณีไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์
ให้เป็นหน้าที่ของบริษัทผู้จัดการจำหน่ายและประกันการจำหน่ายพันธบัตร เป็นผู้กำหนด

ข้อ
๑๗
พันธบัตรนี้ใช้เป็นหลักทรัพย์ค้ำประกันในการประมูลงาน
กับการประปาส่วนภูมิภาคได้

ข้อ
๑๘
การประปาส่วนภูมิภาคจะส่งมอบใบพันธบัตรให้แก่ผู้ถือพันธบัตรภายในกำหนด ๔๕
วัน นับแต่วันออกพันธบัตร


ประกาศ ณ วันที่ ๒๖
มกราคม ๒๕๓๖
เลิศ ไชยณรงค์
ผู้ว่าการ
การประปาส่วนภูมิภาค















อัมภิญา/พิมพ์
๘ มกราคม ๒๕๕๑

ปฐมพร/จัดทำ
๑๔ มกราคม ๒๕๕๑

สุเมธ/ปรับปรุง
๒๒ มิถุนายน ๒๕๕๘




[๑] ราชกิจจานุเบกษา
เล่ม ๑๑๐/ตอนที่ ๑๓/หน้า ๖๗/๙ กุมภาพันธ์ ๒๕๓๖